இங்சுகேப்பு (Inkscape) என்பது கட்டற்ற வரைகலை மென்பொருள் ஆகும். எனவே, இதனைப் பயன்படுத்தவும், மற்றவருக்கு இதன் நகலைப் பகிரவும், வேண்டிய மாற்றங்களை ஏற்படுத்திக் கொள்ளவும், இதனைக் கொண்டு பணம் சம்பாதிக்கவும், இது சட்டபடியான அனைத்து உரிமைகளையும் தருகிறது..பல வரைகலைத் தொழில் நடத்துபவர், இது குறித்த பயற்சி அளிக்கும் நிறுவனங்கள், பல கல்விச்சாலைகள், வணிக மென்பொருள்களில் ஒன்றான 'கோரல்டிரா'(CorelDRAW) போன்றவற்றிற்கு, ஒவ்வொரு சில வருடங்களுக்கும், இதற்குரிய பயன்பாட்டுக் கட்டணத்தை, அம்மென்பொருள் உருவாக்கிப் பராமரிக்கும் மென்பொருள் நிறுவனங்களுக்குச் செலுத்த வேண்டியுள்ளது. எனவே, அவர்களும், பணத்தை மீதமாக்கும் நோக்கில், இங்சுகேப்பைக் கற்கத் தொடங்கியுள்ளனர். .தமிழ் விக்கிமீடியாவிலும், பிற மொழி விக்கிமீடியத் திட்டங்களிலும், இதன் வழி  வரைப்படங்கள், பொதுவகத்தில்  உருவாக்கப்பட்டும், பயன்படுத்தப்பட்டும் வருகின்றன. எனவே, அவை குறித்த அடிநிலைப் பாடங்களும், அறிமுகங்களும், இத்திட்டத்தில் பங்களிக்கும் ஒருவருக்கு, அடிப்படையாகத் தேவைப்படுகிறது. அந்த வகையில் நான் கற்ற,  கற்க விரும்புகிற நுட்பங்களையும், வழிமுறைகளையும், இந்நூலில் தொகுத்து அளிக்கிறேன். .எனவே, இது வரைகலைப் பயிலும் யாவருக்குமானத் தொடக்க நிலை நூலாக அமைய வேண்டும் என்பதனை, முதன்மை நோக்கமாகக் கொண்டு எழுதத் தொடங்குகிறேன். இது பல்லூடகங்களைக் கொண்டு, அருகில் அமர்ந்து ஒருவர் சொல்லிக் கொடுப்பது போன்ற நடையில் உருவாக்கப் படுகிறது. பலரும் பயன் கொள்ள, இதனை மேம்படுத்த வாருங்கள். உங்கள் எண்ணங்களை மேலுள்ள உரையாடல் தத்தலுக்குள் சென்று எழுதுங்கள்,.அறிமுகம்.படக்கோப்பு வகைகள்